સામગ્રી: પ્રતીકાત્મક તસવીર

આ ગુનાના 28 વર્ષીય આરોપીએ પોતાનાં માતાનાં પેટ અને ગુપ્તાંગના ભાગે કાચના ટુકડા વડે ઘા કરી તેમનું કરુણ મૃત્યુ નીપજાવ્યું હતું.

વડોદરા પોલીસે આરોપી પુત્રની તેમનાં બહેનની ફરિયાદના આધારે અટકાયત કરીને આગળની કાર્યવાહી હાથ ધરી હતી.

પોલીસ અધિકારી દ્વારા અપાયેલી માહિતી અનુસાર આરોપીની પૂછપરછ પરથી જણાય છે કે તેઓ અંધવિશ્વાસુ હતા અને અંધવિશ્વાસના કારણે જ માતા ડાકણ હોવાનો વહેમ રાખીને હત્યા કરીને મૃતદેહને ઘરની પાછળની બાજુએ ખુલ્લી જગ્યામાં કચરા વડે બાળી નાખવાની કોશિશ કરી હતી.

'મૃતદેહની પાસે બેસીને મંત્રજાપ પણ કર્યો'

પ્રતીકાત્મક તસવીર

ગોત્રી પોલીસસ્ટેશનના પોલીસ ઇન્સ્પેક્ટર એસ. વી. ચૌધરીએ આ ગુના અંગે વાત કરતાં જણાવ્યું કે “આરોપીનાં બહેને કંટ્રોલરૂમમાં ફોન કરીને પોતાનાં માતાની હત્યા અંગે પ્રથમ માહિતી આપતાં, પોલીસે ઘટનાસ્થળે પહોંચી આરોપીની અટકાયત કરી હતી.”

તેમણે વધુમાં જણાવ્યું કે “આરોપીએ પ્રાથમિક પૂછપરછમાં જણાવ્યું હતું કે તેના શરીરમાં તેના મૃત પિતાનો આત્મા પ્રવેશ્યો હતો. તેનાં માતા ડાકણ હતાં. તેથી તેને મુક્તિ અપાવવા માટે તેણે તેમની હત્યા કરી નાખી હતી.”

“આરોપીએ માતાના મૃતદેહની પાસે બેસીને મંત્રજાપ પણ કર્યો હતો.”

શું કહે છે સંબંધી?

આ ઘટનાના ફરિયાદી અને આરોપીનાં બહેનના પતિને આરોપીના પાડોશીએ ફોન કરીને જાણ કરતાં તેમનાં બહેન ઘટનાસ્થળે પહોંચ્યાં હતાં.

તેમણે બીબીસી ગુજરાતી સાથેની વાતચીતમાં જણાવ્યું, “જ્યારે મારા પતિને સવારે આઠ વાગ્યે ફોન આવ્યો ત્યારે તેમણે કહ્યું કે તમારો ભાઈ લોહીલુહાણ હાલતમાં ફરી રહ્યો છે. તેથી ઘરે આવીને શું થયું છે, તેની તપાસ કરો.”

“ત્યાર બાદ હું જય અંબેનગર ખાતે મારા પિયર પહોંચી અને ત્યાં જઈને મારા ભાઈને મારાં માતા વિશે પૂછતાં તેણે તેમનું ખૂન કરી નાખ્યું હોવાનું જણાવ્યું. આ વાત સાંભળતાંની સાથે જ હું બહાર નીકળી ગઈ અને પોલીસને ફોન કરી સમગ્ર બાબત જણાવી દીધી.”

આરોપીની માનસિક હાલત કે અંધવિશ્વાસુ સ્વભાવ વિશે પૂછતાં તેઓ જણાવે છે કે “હું ઘણા સમયથી ત્યાં રહેતી નહોતી. તેથી મને મારા ભાઈના અંધવિશ્વાસુપણા અને માનસિક હાલત વિશે વધુ માહિતી નથી.”

આ અંગે પોલીસ ઇન્સ્પેક્ટર એસ. વી. ચૌધરી જણાવે છે કે “આરોપીની માનસિક અવસ્થા એટલી બધી ખરાબ હોય તેવું લાગતું નથી. જોકે તેઓ અંધવિશ્વાસુ છે.”

ઘટનાની FIRમાં જણાવાયેલી વિગતો અનુસાર આરોપીએ તેમનાં માતાની હત્યા કર્યા બાદ મૃતદેહને ઘરની પાછળના ભાગે લઈ જઈ કચરામાં બાળવાનો...\nઅગાઉની સામગ્રીનો સારાંશ નીચે મુજબ કરી શકાય છે:
વડોદરા શહેરના ગોત્રી વિસ્તારમાં સ્થિત જય અંબેનગરમાં મંગળવારે અંધવિશ્વાસુ પુત્ર દ્વારા માતાની હત્યા કરાયાનો મામલો સામે આવ્યો છે.